Logo, ktoré používajú podporovatelia Q, QAnon(a).
**QAnon** je súhrnné označenie radu konšpiračných tvrdení on-line užívateľa s používateľským menom Q, Qanon, a ďalšími, v niekoľkých obrázkových a diskusných skupinách ako 4chan, 8chan, Discord, Reddit a iných, ktoré postupne získali pozornosť médií. Hoci mnohé z týchto tvrdení sa ukázali ako nepravdivé, situácia dospela až do fázy získavania nasledovníkov akéhosi ideologického pseudohnutia. Došlo aj k niekoľkým incidentom uskutočnených ľuďmi motivovanými QAnonom vrátane prenasledovania a teroristického činu. QAnon bol označený FBI v máji 2019 za zdroj domáceho extrémizmu (terorizmu) v USA. 

Užívateľ (alebo viac užívateľov) skrývajúci sa za menom *Q* je zatiaľ neznámy, dá sa predpokladať, že je občanom USA. Vo svojich online príspevkoch o sebe tvrdí, že má prístup k tajným informáciám z najvyšších okruhov administratívy prezidenta Donalda Trumpa a jeho politických oponentov. Jedno z používateľských mien, ktoré Q v diskusiách použil je „Q Clearens Patriot" (vlastenec s previerkou Q), ktoré označuje osobu s typom previerky s preverením kvantifikujúcim na prístup k informáciám o jadrových zbraniach USA. Prvý príspevok „Q Clearens Patriot" publikoval koncom októbra 2017 na internetovom fóre 4chan. Anon má viacero významov a je zároveň začiatkom slova Anonymous**.** V roku 2018 monitory sociálnych médií identifikovali takmer tridsať miliónov použití slova QAnon na Twitteri, YouTube a ďalších blogoch a fórach, ako Reddit a 4chan. 

6. septembra 2020 Facebook oznámil, že už maže všetky účty a skupiny súvisiace s QAnon. (Po tom, čo už v auguste zablokovali viac ako 1 500 QAnon stránok a skupín. ) Facebook uviedol, že odstraňuje „všetky stránky a skupiny na Facebooku a účty na Instagrame reprezentujúce QAnon, aj keď neobsahujú násilný obsah". Podľa AFP odstraňovanie QAnon účtov na Facebooku súvisí s blížiacimi sa prezidentskými voľbami, ktoré sa v USA uskutočnia 3. novembra 2020.

Začiatkom januára 2021 Kongres potvrdil víťazstvo Bidena vo voľbách. Pri útoku Trumpových a Qanonových prívržencov na Kapitol zomreli štyria ľudia.

Konšpiračné tvrdenia
--------------------

* „Calm before the Storm" *(Ticho pred búrkou)* z októbra 2017 - táto fráza použitá Donaldom Trumpom má byť kryptografická správa pre „schôdzku vojenských vodcov". 30. októbra 2017 zatknú neúspešnú kandidátku demokratov vo voľbách Hillary Clintonovú. „Očakávajte masívne nepokoje odporcov, aj iní utečú zo Spojených štátov."
* Debbie Wasserman Schultzová, predsedníčka DNC (demokratického národného výboru - vedenie Demokratickej strany (angl. Democratic National Committee), si v roku 2016 najala zločinecký gang Mara Salvatrucha (MS-13) na politickú vraždu člena DNC Setha Richa.
* Kim Čong-un je bábka, ktorú do jeho pozícia inštalovala CIA.

Ďalší obsah
-----------

Kabala pedofilov uctievajúcich satana, ktorí riadia globálnu sieť obchodovania s deťmi, je sprisahanie proti prezidentovi Trumpovi, ktorý s nimi bojuje. Príde však „deň zúčtovania", keď budú hromadne pozatýkaní členovia kabaly (novinári, politici) a republikáni zvíťazia vo voľbách (v roku 2018). Nasledovníci QAnonu veria týmto tvrdeniam:

* V súčasnosti prebieha skrytý štátny puč s cieľom zosadiť Trumpa - za týmto prevratom sú Hillary Clintonová, Barack Obama, George Soros a ich najbližší rodinní príslušníci. Sprisahanecká tieňová vláda (angl. *Deep state*), ktorá vychádza z temných okultistických kruhov a ťahá nitkami domáceho a medzinárodného diania. Do tejto skupiny sprisahancov patria politici, boháči, ale aj hollywoodske hviezdy. Šéf FBI Robert Mueller v skutočnosti pracuje proti tomuto pokusu o prevrat - nevyšetruje Trumpa ale Clintonovú.
* Prvou aférou, na ktorú QAnon plynule nadviazal, bol tzv. *Pizzagate*. Táto teória tvrdí, že Hillary Clintonová riadi kartel, ktorý týra a zneužíva deti v suteréne obľúbenej pizzerie Comet Ping Pong vo Washingtone, D.C. Deti majú byť zároveň obeťami satanistických rituálov, ktorým sa demokrati oddávajú. Demokrati prevádzkujú sieť obchodu s deťmi.
* Niektorí Trumpovi oponenti ako Huma Abedin či John McCain musia nosiť na zápästí identifikačné náramky, cez ktoré Trump sleduje ich pohyb.
* J.P. Morgan potopil Titanic.
* Rodina Rothschildovcov vedie satanistický kult.
* Niektoré ďalšie súčasné hviezdy Hollywoodu (ako napr. Tom Hanks) sú pedofili.

Dosah
-----

Stúpenci QAnon (tiež zvaní „followers of Q" - *nasledovatelia Q)* veria, že vďaka informáciám a indíciám Q dôjde k Veľkému prebudeniu (*Great Awakening*) - veľkého oživenia kresťanstva, ktoré údajne v súdobých Spojených štátoch upadá. Títo prívrženci sú z veľkej väčšiny kresťania a takmer bez výnimky súčasne priaznivci Trumpa.

Od 29. augusta do 1. septembra 2020 prebiehal on-line prieskum spoločnosti *Civiqs*, ktorého sa zúčastnilo 1 368 respondentov. Štatistická chyba prieskumu bola ± 2,7 %. Podľa výsledkov 33 % Republikánov verí, že teória je z väčšiny pravdivá, 23 % Jej verí čiastočne a 13 % Jej neverí. Demokratov jej neverí 72 %. O teórii nepočulo 14 % Američanov, v júli 2019 ich bolo 35 %.

Reakcie
-------

Obrnené vozidlo Matthewa Wrighta v júni 2018 blokovalo 90 minút priechod cez priehradu Hoover Dam v Nevade
15. júna 2018 bol *Matthew Phillip Wright* uväznený pre terorizmus a ďalšie obvinenia, pretože naviedol obrnené nákladné vozidlo vyzbrojené poloautomatickou zbraňou Colt AR-15 a krátkou zbraňou na priehradu Hoover Dam a blokoval tam premávku na 90 minút. Uviedol, že bol na misii QAnon, keď požadoval, aby ministerstvo spravodlivosti zverejnilo správu o správaní agentov FBI počas vyšetrovania použitia súkromného e-mailového servera Clintonovou. Odvtedy do októbra 2020 pribudli ešte ďalšie únosy a jedna vražda súvisiace priamo s QAnonom.

V roku 2019 FBI vyhodnotila QAnon a Pizzagate ako potenciálnu hrozbu domáceho extrémizmu (terorizmu).

Trump posilňoval význam QAnon správ keď ich do augusta 2020 najmenej 216-krát retweetol (opätovne zdieľal cez Twitter) alebo tým, že 129 odkazoval (spomenul) vo svojich tweetoch Twitter účty ľudí spojených s QAnon, niekedy dokonca viackrát za deň. Keď sa 19. augusta 2020 Trumpa na tlačovej konferencii opýtali na QAnona, odpovedal: „O tomto hnutí toho veľa neviem, okrem toho, že chápem, že ma majú veľmi radi. Čo si cením. Ale o tomto hnutí toho veľa neviem." Inde zase prívržencov QAnona označil za „ľudí, ktorí milujú našu krajinu". Keď sa reportér pýtal Trumpa, či by mohol podporiť teóriu, ktorá hovorí, že Trump „tajne zachraňuje svet pred týmto satanským kultom pedofilov a kanibalov", odpovedal: „No, to som ešte nepočul, ale mala by to byť zlá vec alebo dobrá vec?"

Referencie
----------

1. ↑  VASILKO, Tomáš. *Veria, že Trump vedie tajnú vojnu so satanistami. Čo je to QAnon a prečo môže byť nebezpečný?* [online]. www.dennikn.sk, 7.9.2020, [cit. 2020-09-30]. Dostupné online.
2. ↑  STELTER, Brian. *QAnon is conspiratorial, dangerous, and growing. And we're talking about it all wrong.* [online]. edition.cnn.com, 15.8.2020, [cit. 2020-09-30]. Dostupné online.
3. ↑   *U.S.C. Title 18 - CRIMES AND CRIMINAL PROCEDURE, §2331. Definitions, (5) the term "domestic terrorism" means activities that—* [online]. govinfo.gov, [cit. 2020-10-01]. Dostupné online.
4. ↑   *FBI Labels Fringe Conspiracy Theories as Domestic Terrorism Threat* [online]. thedailybeast.com, [cit. 2020-10-01]. Dostupné online.
5. ↑
6. ↑
7. ↑
8. 1 2  VASILKO, Tomáš. *Veria, že Trump vedie tajnú vojnu so satanistami. Čo je to QAnon a prečo môže byť nebezpečný?* [online]. Denník N, 2020-09-07, [cit. 2020-10-12]. Dostupné online.
9. ↑  EBNER, Julia. *Do tmy. Tajný život extrémistov* [online]. Denník N, [cit. 2021-07-24]. Dostupné online.
10. ↑   *About Facebook* [online]. 2020-08-19, [cit. 2020-10-12]. Dostupné online. (po anglicky)
11. ↑   *Facebook completely bans QAnon and labels it a ‘militarized social movement’* [online]. theverge.com, 2020-10-06, [cit. 2020-10-12]. Dostupné online.
12. ↑   Facebook odstránil účty súvisiace s konšpiračným hnutím QAnon. *Aktuality.sk* (Bratislava: Ringier Axel Springer Slovakia), 2020-10-07. Dostupné online [cit. 2020-10-12].
13. ↑  N, Denník. *Minúta po minúte: Kongres potvrdil víťazstvo Bidena, pri útoku Trumpových prívržencov na Kapitol zomreli štyria ľudia* [online]. Denník N, 2021-01-06, [cit. 2021-07-24]. Dostupné online.
14. ↑
15. ↑
16. ↑
17. 1 2  ROOSE, Kevin. What Is QAnon, the Viral Pro-Trump Conspiracy Theory?. *The New York Times*, 2020-09-01. Dostupné online [cit. 2020-09-28]. ISSN 0362-4331. (po anglicky)
18. ↑  WENDLING, Marianna Spring and Mike. What links coronavirus myths and QAnon?. *BBC News*, 2020-09-03. Dostupné online [cit. 2020-09-28]. (po anglicky)
19. 1 2  KONDRÓTOVÁ, Katarína. *INFOSECURITY.SK* [online]. 2020-05-29, [cit. 2020-09-28]. Dostupné online.
20. ↑  GURČÍKOVÁ, Petronela. *antipropaganda.sk* [online]. 2020-09-11, [cit. 2020-09-28]. Dostupné online.
21. ↑   *QAnon: a timeline of violence linked to the conspiracy theory* [online]. the Guardian, 2020-10-16, [cit. 2020-10-16]. Dostupné online. (po anglicky)
22. ↑  BUMP, Philip. *Hours after an FBI warning about QAnon is published, a QAnon slogan turns up at Trump’s rally* [online]. washingtonpost.com, 2019-08-02, [cit. 2020-09-29]. Dostupné online. (po anglicky)

* *Tento článok je čiastočný alebo úplný preklad článku QAnon na anglickej Wikipédii.*